ශ්‍රී ලංකා නෙට්බෝල් සම්මේලනයේ හෙට පැවැත්වීමට නියමිත වූ වාර්ෂික නිලවරණය තාවකාලිකව අත්හිටුවන ලෙස ක්‍රීඩා ඇමැති සී. බී. රත්නායක මහතා ක්‍රීඩා සංවර්ධන දෙපාර්තමේන්තුවට නියෝග කළේය.නෙට්බෝල් සම්මේලන ව්‍යවස්ථාවට පටහැනි ආකාරයෙන් සාමාජික සංගම් කිහිපයකට ඡන්ද අයිතිය ලබාදීම පිළිබඳ ලැබුණු පැමිණිලි සලකා බලා මේ තීරණයට එළැඹි බව ක්‍රීඩා අමාත්‍යවරයා දිනමිණ ට පැවසීය.නෙට්බෝල් සම්මේලන ව්‍යවස්ථාවට අනුව සෑම වර්ෂයකම සාමාජික මුදල් ගෙවිය යුතු වුවද නිලවරණය පවතින වර්ෂයේදී හෝ සාමාජික මුදල් ගෙවා නැති දිස්ත්‍රික් සංගම්වලට ඡන්ද අයිතිය හිමිකරදීමෙන් ව්‍යවස්ථාව උල්ලංඝනය කර ඇත.